ai4bharat/Pralekha huggingface dataset:
నీతి ఆయోగ్
అంతర్జాతీయ ఆవిష్కరణల సూచికలోని మొదటి 50 దేశాలలో స్థానం సంపాదించిన - భారత్
ప్రపంచ మేధో సంపత్తి సంస్థ రూపొందించిన, అంతర్జాతీయ ఆవిష్కరణల సూచిక - 2020 ర్యాంకింగ్సు లో భారతదేశం 4 స్థానాలు మెరుగుపడి, 48వ స్థానంలో నిలిచింది. కోవిడ్-19 మహమ్మారి నేపథ్యంలో, భారతదేశానికి ఇది ఒక ఉత్తేజకరమైన వార్తగా, బలమైన ఆర్. & డి. పర్యావరణ వ్యవస్థకు నిదర్శనంగా నిలిచింది. భారతదేశం 2015 సంవత్సరంలో 81వ స్థానంలో ఉండగా, 2019 సంవత్సరంలో 52వ స్థానానికి మెరుగుపడింది. ప్రపంచవ్యాప్తంగా అత్యంత వినూత్న అభివృద్ధి చెందిన దేశాల జాబితాలో ఉండటం ఒక గొప్ప విజయం. ఇది గత 5 సంవత్సరాలుగా ఆవిష్కరణ ర్యాంకింగులో భారతదేశం, స్థిరమైన అభివృద్ధిని చూపించడంతో, 2019 లో మధ్య మరియు దక్షిణ ఆసియా ప్రాంతంలో ఆవిష్కరణలు సాధించిన ప్రముఖ దేశాలలో ఒకటిగా డబ్ల్యు.ఐ.పి.ఓ., భారతదేశాన్ని అంగీకరించింది.
అపారమైన జ్ఞాన మూలధనం కారణంగా, శక్తివంతమైన అంకుర సంస్థల పర్యావరణ వ్యవస్థతో పాటు ప్రభుత్వ మరియు ప్రైవేట్ పరిశోధనా సంస్థలు చేసిన అద్భుతమైన పనితనం కారణంగా, అంతర్జాతీయ ఆవిష్కరణల సూచికలో స్థిరమైన మెరుగుదల సాధ్యమయ్యింది. జాతీయ ఆవిష్కరణల పర్యావరణ వ్యవస్థను సుసంపన్నం చేయడంలో శాస్త్రీయ మంత్రిత్వ శాఖలైన, శాస్త్ర, సాంకేతిక విభాగం, బయోటెక్నాలజీ విభాగం, అంతరిక్ష విభాగం కీలక పాత్ర పోషించాయి.
ఈ దిశగా జాతీయ ప్రయత్నాలను పూర్తి స్థాయిలో వినియోగించుకునేందుకు, ఈ.వీ.లు, బయోటెక్నాలజీ, నానో టెక్నాలజీ, అంతరిక్షం, ప్రత్యామ్నాయ ఇంధన వనరులు మొదలైన వివిధ రంగాలలో విధానపరమైన ఆవిష్కరణలను తీసుకురావడం ద్వారా, నీతీ ఆయోగ్ అవిశ్రాంతంగా కృషి చేస్తోంది. గత ఏడాది నీతీ ఆయోగ్ విడుదల చేసిన భారత ఆవిష్కరణల సూచీ, భారతదేశంలోని అన్ని రాష్ట్రాలలో ఆవిష్కరణల వికేంద్రీకరణ దిశలో ప్రధాన దశగా విస్తృతంగా అంగీకరించబడింది. అంతర్జాతీయ ఆవిష్కరణల సూచీ తో సహా, అంతర్జాతీయ ర్యాంకింగ్సు లో భారతదేశం యొక్క స్థానాన్ని పర్యవేక్షించడంలో, మరియు అంచనా వేయడంలో స్థిరమైన ఉత్సాహాన్ని నీతీ ఆయోగ్ అందించింది.
అంతర్జాతీయ ఆవిష్కరణల సూచీ లో స్థానాన్ని మెరుగుపరచుకోడానికి భారతదేశం అధిక లక్ష్యాలతో పాటు రెట్టింపు కృషి చేయాలి. భారతదేశం తన స్థాయికి మించి, శాస్త్రీయ జోక్యాలను అభివృద్ధి చేయడంలో ప్రపంచ సూపర్ శక్తులతో పోటీపడితేనే గౌరవనీయులైన ప్రధానమంత్రి ఆత్మ నిర్భర్ భారత్ పిలుపుని నెరవేర్చడానికి అవకాశం ఉంటుంది. తదుపరి అంతర్జాతీయ ఆవిష్కరణల సూచీలో మొదటి 25 దేశాలలో ఉండాలని లక్ష్యంగా పెట్టుకుని, భారతదేశం ఒక నమూనా మార్పును తీసుకువచ్చే సమయం ఇదే.
వ్యవసాయ మంత్రిత్వ శాఖ
పీఎం-జీకేవై కింద 13.4 కోట్ల మంది లబ్ధిదారులకు 1.78 లక్షల మెట్రిక్ టన్నుల పప్పు ధాన్యాల పంపిణీ
- లాక్డౌన్ కాలంలో ప్రధాన మంత్రి కిసాన్ సమ్మన్ నిధి పథకం కింద 9.67 కోట్ల మంది రైతులకు రూ.19,350.84 కోట్ల నిధులు విడుదల
ప్రధాన్ మంత్రి గరీబ్ కల్యాణ్ యోజన  కింద సుమారు 4.57 లక్షల మెట్రిక్ టన్నుల పప్పుధాన్యాలు రాష్ట్రాలు / కేంద్ర పాలిత ప్రాంతాలకు పంపించబడ్డాయి. ఇందులో 1.78 లక్షల మెట్రిక్ టన్నుల పప్పు ధాన్యాలు రాష్ట్రాలు / కేంద్ర పాలిత ప్రాంతాలలోని 1340. 61 లక్షల మంది లబ్ధిదారులకు పంపిణీ చేయబడ్డాయి.
లాక్డౌన్ సమయంలో నాఫెడ్ పప్పుధాన్యాలు మరియు నూనె గింజల సేకరణ స్థితి ఇలా ఉంది:
- ఆంధ్రప్రదేశ్, తెలంగాణ, కర్ణాటక, రాజస్థాన్, మహారాష్ట్ర, మధ్యప్రదేశ్, గుజరాత్, ఉత్తర ప్రదేశ్ మరియు హర్యానా రాష్ర్టాల నుండి 933 లక్షల మెట్రిక్ టన్నుల శనగలను సేకరించారు.
- రాజస్థాన్, మధ్యప్రదేశ్, ఉత్తర ప్రదేశ్, గుజరాత్ మరియు హర్యానాలలో  రాష్ట్రాల నుండి 5.91 లక్షల మెట్రిక్ టన్నుల ఆవాలు సేకరించబడ్డాయి.
- తమిళనాడు, తెలంగాణ, ఆంధ్రప్రదేశ్, మహారాష్ట్ర, కర్ణాటక, మధ్యప్రదేశ్, గుజరాత్ మరియు ఒడిశా  నుండి 2.41 లక్షల మెట్రిక్ టన్నుల కందులు సేకరించబడ్డాయి.
రబీ మార్కెటింగ్ సీజన్లో గోధుమల సేకరణ..
2020-21 రబీ మార్కెటింగ్ సీజన్లో  ఎఫ్సీఐకి మొత్తం 359.10 లక్షల మెట్రిక్ టన్నుల గోధుమలు రాగా.. అందులో 347.54 లక్షల మెట్రిక్ టన్నుల మేర కొనుగోళ్లు జరిపారు.
ప్రధాన్ మంత్రి కిసాన్ సమ్మన్ నిధి  పథకంః
ప్రధాన మంత్రి కిసాన్ సమ్మన్ నిధి  పథకం కింద లాక్డౌన్ సమయం అంటే
24.3.2020 నుండి ఇప్పటి వరకు 19,350.84 కోట్ల నిధులను విడుదల చేశారు. దీంతో లాక్డౌన్ కాలంలో 9.67 కోట్ల మంది రైతులకు లబ్ధి చేకూరింది.
ప్రధాన మంత్రి కార్యాలయం
ఇండియాభూటాన్ సాటలైట్ నిజానికి భూటాన్ ప్రజల తోమన విశేష సంబంధాల కు ఒక ప్రమాణం గా ఉన్నది: ప్రధాన మంత్రి
సంయుక్తంగా అభివృద్ధిపరచినటువంటి ఇండియా భూటాన్ సాటలైట్ ను విజయవంతం గా ప్రయోగించినందుకుఇస్ రో ను మరియు డిఐటిటి భూటాన్ ను ప్రధాన మంత్రి ప్రశంసించారు
ఇండియా భూటాన్ సాటలైట్ అనేది భూటాన్ ప్రజల తో మన కు గల విశిష్టమైనటువంటి సంబంధానికి ఒక ప్రమాణం గా ఉంది అని ప్రధాన మంత్రి శ్రీ నరేంద్ర మోదీ అన్నారు. సంయుక్తం గా అభివృద్ధిపరచిన ఈ మానవ నిర్మిత ఉపగ్రహాన్ని విజయవంతం గా ప్రయోగించినందుకు డిపార్ట్ మెంట్ ఆఫ్ ఇన్ ఫర్ మేశన్ టెక్నాలజీ ఎండ్ టెలికమ్ , భూటాన్ ను మరియు ఇస్ రో ను శ్రీ నరేంద్ర మోదీ ప్రశంసించారు.
ఇండియా- భూటాన్ సేట్ ను ఫలప్రదం గా ప్రయోగించిన సందర్భం లో రాజు యొక్క సందేశాన్ని తెలియజేస్తూ భూటాన్ ప్రధాని చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ జవాబిస్తూ,
‘‘ఇండియా భూటాన్ సేటలైట్ నిజానికి భూటాన్ ప్రజల తో మా విశేష సంబంధాల కు ప్రమాణం గా ఉంది. సంయుక్తం గా అభివృద్ధిపరచిన ఈ మాపవ నిర్మిత ఉపగ్రహాన్ని విజయవంతం గా ప్రయోగించినందుకు @dittbhutan ను మరియు @isro ను నేను ప్రశంసిస్తున్నాను.’’ అని పేర్కొన్నారు.
India Bhutan Satellite is a testament to our special relationship with the people of Bhutan. I commend @dittbhutan and @isro on the successful launch of this jointly developed satellite. @PMBhutan https://t.co/bWbFgRVLkp
— Narendra Modi  November 26, 2022
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మధుమేహ రోగులను కొవిడ్ తీవ్ర ఇబ్బందులకు గురిచేస్తోందన్న కేంద్ర మంత్రి, ప్రముఖ డయాబెటాలజిస్ట్ డా.జితేంద్ర సింగ్
"వరల్డ్ కాంగ్రెస్ ఆఫ్ ఇండియన్ అకాడెమీ ఆఫ్ డయాబెట్స్" కార్యక్రమంలో మాట్లాడిన మంత్రి
మధుమేహ వ్యాధిగ్రస్తులను కొవిడ్ తీవ్ర ఇబ్బందులు పెడుతోందని కేంద్ర మంత్రి, ప్రఖ్యాత డయాబెటాలజిస్ట్ డా.జితేంద్ర సింగ్ చెప్పారు. "వరల్డ్ కాంగ్రెస్ ఆఫ్ ఇండియన్ అకాడెమీ ఆఫ్ డయాబెట్స్" సమావేశంలో ఆయన మాట్లాడారు.
"దియా-వి కాన్ 2020" పేరిట, తొలిసారిగా వర్చువల్ పద్ధతిలో ఈ కార్యక్రమాన్ని నిర్వహించారు. విద్యారంగం వంటి అనేక ఇతర రంగాల్లో మాదిరిగానే, ప్రతికూల పరిస్థితుల్లో కొత్త పద్ధతులు కనిపెట్టేలా కొవిడ్ ప్రేరేపిస్తోందన్నారు. వర్చువల్ పద్ధతిలో ఇంతటి భారీ అంతర్జాతీయ సమావేశం విజయవంతంగా కావడం దీనికి ప్రత్యక్ష నిదర్శనమన్నారు.
నాలుగు దేశాలకు చెందిన అత్యుత్తమ బోధకులతో వర్చువల్ సమావేశం ఏర్పాటు చేసిన ముంబయికి చెందిన ప్రఖ్యాత ఎండోక్రినాలజిస్ట్ డా.శశాంక్ జోషి, అహ్మదాబాద్ కు చెందిన డా.బన్షి సాహును కేంద్ర మంత్రి అభినందించారు. మధుమేహ వైద్యంలో ప్రపంచ ప్రఖ్యాత నిపుణుడు, అంతర్జాతీయ మధుమేహ ఫెడరేషన్ అధ్యక్షుడు డా.ఆండ్రూ బౌల్టన్;
డా.ఫ్రేసెస్ జేవియర్, డా.ఇటార్నర్ రాజ్, డా.ఫ్లోరియన్ తొటాయ్ తోపాటు భారతదేశానికి చెందిన ప్రముఖ డయాబెటాలజిస్టులు డా. వి.మోహన్, డా.అరవింద్ గుప్తా వంటి వారిని కూడా సమావేశంలో భాగస్వాములుగా చేశారని మెచ్చుకున్నారు.
మధుమేహ రోగులకు రోగనిరోధక శక్తి తక్కువగా ఉంటుందని, కరోనా వంటి అంటురోగాల బారిన పడే ప్రమాదం ఎక్కువని, ఇతర దుష్ప్రభావాలు కూడా వస్తాయని మంత్రి డా.జితేంద్ర సింగ్ అన్నారు. మధుమేహ వ్యాధిగ్రస్తులకు మూత్రపిండాల ఇబ్బందులు లేదా డయాబెటిక్-నెఫ్రోపతి, దీర్ఘకాలిక మూత్రపిండ వ్యాధులు వంటివి ఉన్నప్పుడు
(కరోనా వంటి వ్యాధులు తీవ్ర హాని కలిగించే పరిస్థితికి తీసుకెళ్తాయన్నారు.
ఇటువంటి సమయంలో, మధుమేహ రోగుల్లో చక్కెర స్థాయిలు నియంత్రణలో ఉండేలా చూడటంతోపాటు, పాటించాల్సిన జాగ్రతల గురించి చెప్పాల్సిన బాధ్యత డయాబెటాలజిస్టులపై ఉందని మంత్రి సూచించారు. ఇతర దేశాలతో పోలిస్తే భారతదేశంలో కరోనా మరణాలు తక్కువగా ఉన్నప్పటికీ.., ఇతర అనారోగ్యాలు లేదా మధుమేహం వంటి దీర్ఘకాలిక రోగాలు ఉన్నవారే చనిపోతున్నవారిలో అధికంగా ఉంటున్నారన్నారు.
అపరిశుభ్రత, దురలవాట్లను దూరం చేయాల్సిన అవసరాన్ని గట్టిగా చెప్పే అవకాశాన్ని వైద్యులకు కరోనా ఇచ్చిందన్నారు. కరోనా తర్వాత కూడా, సామాజిక దూరం పాటించడం, ఎదుటి వ్యక్తి నోటి తుంపరలకు దూరంగా ఉండటం వంటి పద్ధతులు ఇతర అంటువ్యాధుల నుంచి రక్షిస్తాయని కేంద్ర మంత్రి డా.జితేంద్ర సింగ్ చెప్పారు.
మహిళా, శిశు అభివృద్ధి మంత్రిత్వ శాఖ
బాలల హక్కులపై జాతీయ వర్క్-షాప్ ను ప్రారంభించిన - కేంద్ర మంత్రి స్మృతి ఇరానీ
పౌరులుగా మనం, ఒక దేశంగా మనం, మన పిల్లలందరికీ న్యాయం చేయగలిగితే, ప్రజాస్వామ్యానికి అదే అత్యుత్తమ పరీక్ష: శ్రీమతి ఇరానీ
పౌరులుగా మనం, ఒక దేశం గా మనం, మన పిల్లలందరికీ న్యాయం చేయగలిగితే, ప్రజాస్వామ్యానికి అదే అత్యుత్తమ పరీక్ష అని కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ పేర్కొన్నారు. "ఆజాదీ-కా-అమృత్-మహోత్సవ్" లో భాగంగా బాలల హక్కుల రక్షణ కోసం జాతీయ కమిషన్ , బాలల హక్కులపై ఈ రోజు ఇక్కడ నిర్వహించిన, జాతీయ వర్క్-షాప్ నుద్దేశించి శ్రీమతి ఇరానీ ప్రసంగించారు. తన పిల్లలను ఎలా కాపాడుకుంటుందనే విషయంపైనే ప్రజాస్వామ్యానికి నిజమైన గుర్తింపు వస్తుందని పేర్కొంటూ, బాలల రక్షణ సమస్యల నివారణ అంశాల ప్రాధాన్యత గురించి ఆమె వివరించారు.
ఈ సందర్భంగా కేంద్ర మంత్రి మాట్లాడుతూ, బాలల హక్కుల పట్ల సమాజంలో స్పృహ పెంపొందించడం అవసరమనీ, తద్వారా పిల్లల రక్షణ, పునరావాసం కోసం సమాజం ముందుకు రావాలని, పిలుపునిచ్చారు. లైంగిక నేరాల నుండి పిల్లల రక్షణ  చట్టం, బాల నేరస్థులకు న్యాయం  చట్టాలకు పార్లమెంటు సవరణలతో సహా, బాలల హక్కుల పరిరక్షణ కోసం కేంద్ర మహిళా, శిశు అభివృద్ధి మంత్రిత్వ శాఖ అనేక చర్యలు చేపట్టిందని, ఆమె తెలియజేశారు. ఏది ఏమైనప్పటికీ, సమాజం నిరంతరం మారుతూనే ఉంటుంది, పరిపాలనా అవసరాలు చైతన్యవంతంగా ఉంటాయి, కాబట్టి మనం కాలానుగుణంగా అభివృద్ధి చెందడంతో పాటు ఎదురౌతున్న సవాళ్లకు తగిన పరిష్కారాలతో సిద్ధంగా ఉండటం మన బాధ్యత అని కూడా, కేంద్ర మంత్రి పేర్కొన్నారు.
ఈ వేధింపులు అనేవి నిరుపేద కుటుంబాలకే పరిమితమనీ, వేధింపులకు గురైన పిల్లలు పేదరికానికే పరిమితమవుతున్నారనే భావన చాలా మందిలో ఉందని, అయితే, వాస్తవానికి ఈ వేధింపులు అనేవి సంపన్న కుటుంబాలలో కూడా చాలా స్పష్టంగా ఉన్నాయని, కేంద్ర మంత్రి చెప్పారు. పేదరికం నుండి ఎదురయ్యే సవాళ్లను వారు పరిశీలిస్తున్నప్పుడు, వారు సంపన్న కుటుంబాలలో ఎదురయ్యే వేధింపులను కూడా గమనించాలని, వర్క్-షాప్ లో పాల్గొన్న వారిని ఆమె కోరారు. శక్తివంతమైన సంస్థలు, పిల్లల సంరక్షణ సంస్థల్లో కూడా ఈ విధమైన సంఘటనలు జరుగుతున్న నేపథ్యంలో, మనం నిర్వాహకులుగా కాకుండా పౌరులుగా వీటి పరిష్కారానికి తగిన మార్గాలను అన్వేషించాలని, ఆమె సూచించారు.
భారత దేశానికి స్వాతంత్య్రం వచ్చి 75 సంవత్సరాలైన సందర్భంగా నిర్వహించిన వర్క్-షాప్లో పాల్గొన్న వారిని ఉద్దేశించి కేంద్ర మంత్రి మాట్లాడుతూ, "మీ భుజాలపై మన భవిష్యత్ తరాలకు స్వేచ్ఛ ఉంది, తద్వారా వారు భయం లేకుండా ఎదగవచ్చు. తద్వారా న్యాయం కోరితే న్యాయం జరుగుతుందనే విశ్వాసంతో వారు పెరుగుతారు. పిల్లల రక్షణ విషయంలో మీరు ఈ రోజు చేసే కృషి, భవిష్యత్ తరానికి భరోసాగా ఉంటుందనే నమ్మకంతో వారు పెరుగుతారు”. అని వివరించారు. వేధింపులు అంటే ఏమిటి? వేధింపులపై ఎలా ఫిర్యాదు చేయాలి? అనే విషయాల పై పిల్లలకు అవగాహన కల్పించాలని కూడా కేంద్ర మంత్రి నొక్కి చెప్పారు.
స్వతంత్ర భారతదేశ 75 సంవత్సరాల వేడుకల్లో భాగంగా, కేంద్ర మహిళా, శిశు అభివృద్ధి మంత్రిత్వ శాఖ, 2021 నవంబర్, 14వ తేదీ నుంచి 21వ తేదీ వరకు మహిళలు, పిల్లల సమగ్ర అభివృద్ధి వంటి వివిధ కార్యకలాపాలు, కార్యక్రమాలను నిర్వహించింది. బాలల ఆలోచనలు, హక్కులు, పోషకాహారం అనే ఇతివృత్తంతో దేశవ్యాప్తంగా నిర్వహించబడిన ఈ కార్యకలాపాలలో శిశు సంరక్షణ సంస్థలు  మరియు ప్రత్యేక దత్తత ఏజెన్సీ లు, దత్తత అవగాహన కార్యక్రమాలు, చట్టపరమైన అవగాహన, పిల్లలు, కౌమారుల ఆరోగ్యం, పిల్లల హక్కులు మొదలైన వాటిపై సెమినార్ లు / వెబినార్ లు జరిగాయి. బాలల హక్కుల గురించి అవగాహన కల్పించేందుకు, ఈ దిశగా సమాజం యొక్క సామూహిక ఆలోచన ప్రక్రియను ప్రేరేపించడానికి ఈ వారోత్సవాలను ఉపయోగించుకోవడం ఈ కార్యకలాపాల ముఖ్య లక్ష్యం.
మానవ వనరుల అభివృద్ధి మంత్రిత్వ శాఖ
బిహార్, గుజరాత్, హర్యానా, హిమాచల్ ప్రదేశ్, జమ్ము & కశ్మీర్ , ఝార్ ఖండ్, కర్నాటక, కేరళ, ఒరిస్సా, పంజాబ్, రాజస్థాన్ మరియు తమిళ నాడు రాష్ట్రాల లో కేంద్రీయ విశ్వవిద్యాలయాల చట్టం, 2009 ప్రకారం కొత్త గా ఏర్పాటు చేసిన 13 కేంద్రీయ విశ్వవిద్యాలయాల కు సవరించిన వ్యయ అంచనా లకు ఆమోదం తెలిపిన మంత్రివర్గం
13 నూతన కేంద్రీయ విశ్వవిద్యాలయాల కు పునరావృత్త వ్యయం తో పాటు కేంపస్ లలో అవసరమైన మౌలిక సదుపాయాల ను ఏర్పాటు చేయడం కోసం 3,639.32 కోట్ల రూపాయల ను ఖర్చు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ పనులు 36 నెలల లోపల పూర్తి కానున్నాయి.
ఈ కేంద్రీయ విశ్విద్యాలయాల కు మంత్రివర్గం ఇంతకు ముందు 3,000 కోట్ల రూపాయల కు ఆమోదం తెలియజేయగా ఆ మొత్తాని కి అదనం గా ఖర్చయిన 1,474.65 కోట్ల రూపాయల కు కూడా మంత్రివర్గం ఎక్స్-పోస్ట్ ఫ్యాక్టో ఆమోదముద్ర వేసింది.
కొత్త కేంద్రీయ విశ్వవిద్యాలయాలను బిహార్, గుజరాత్, హర్యానా, హిమాచల్ ప్రదేశ్, జమ్ము & కశ్మీర్ , ఝార్ఖండ్, కర్నాటక, కేరళ, ఒరిస్సా, పంజాబ్, రాజస్థాన్ మరియు తమిళ నాడు రాష్ట్రాల లో కేంద్రీయ విశ్వవిద్యాలయాల చట్టం, 2009 ప్రకారం స్థాపించడమైంది. వాటిలో-
బిహార్ లోని గయ లో సెంట్రల్ యూనివర్సిటీ ఆఫ్ సౌత్ బిహార్;
మహేందర్ గఢ్ లోని సెంట్రల్ యూనివర్సిటీ ఆఫ్ హరియాణా;
జమ్ము లోని సెంట్రల్ యూనివర్సిటీ ఆఫ్ జమ్ము;
రాంచీ లోని సెంట్రల్ యూనివర్సిటీ ఆఫ్ ఝార్ ఖండ్;
శ్రీనగర్ లోని సెంట్రల్ యూనివర్సిటీ ఆఫ్ కశ్మీర్;
గుల్బర్గా లోని సెంట్రల్ యూనివర్సిటీ ఆఫ్ కర్నాటక;
కాసర్గోడ్ లోని సెంట్రల్ యూనివర్సిటీ ఆఫ్ కేరళ;
కోరాపుట్ లోని సెంట్రల్ యూనివర్సిటీ ఆఫ్ ఒడిశా;
బఠిండా లోని సెంట్రల్ యూనివర్సిటీ ఆఫ్ పంజాబ్;
రాజస్థాన్ లోని బందర్ సింద్ రీ లో గల సెంట్రల్ యూనివర్సిటీ రాజస్థాన్;
తిరువరూర్ లోని సెంట్రల్ యూనివర్సిటీ ఆఫ్ తమిళ నాడు;
గుజరాత్ లోని సెంట్రల్ యూనివర్సిటీ ఆఫ్ గుజరాత్ లతో పాటు
సెంట్రల్ యూనివర్సిటీ ఆఫ్ హిమాచల్ ప్రదేశ్
-ఉన్నాయి.
ప్రభావం:
ఇది ఉన్నత విద్య అవకాశాలను పెంచుతుంది. అంతేకాకుండా ఇతర విశ్వవిద్యాలయాలు అనుకరించదగిన మార్గదర్శక ప్రమాణాల ను కూడా నెలకొల్పనుంది. విద్య సంబంధ సదుపాయాల లో ప్రాంతీయ అసమానతల ను తగ్గించడం లో కూడా ఇది సహాయకారి కానుంది.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్ లో ఎమ్.ఎస్.పి. కార్యకలాపాలు
వరి పండించే రాష్ట్రాలలో కే.ఎమ్.ఎస్. 2020-21 కోసం వరి సేకరణ సజావుగా జరుగుతోంది
09.10.2020 వరకు 2.83 లక్షల మంది రైతుల నుండి 6065.09 కోట్ల రూపాయల విలువైన 32,12,439 మెట్రిక్ టన్నుల వరి కొనుగోలుచేయడం జరిగింది.
2020-21 ఖరీఫ్ మార్కెటింగ్ సీజన్  ఇప్పటికే ప్రారంభమైంది. గత సీజన్లలో చేసినట్లుగానే, ప్రస్తుత ఎం.ఎస్.పి. పథకాల ప్రకారం ప్రభుత్వం రైతుల నుండి ఎం.ఎస్.పి. వద్ద 2020-21 ఖరీఫ్ పంటల సేకరణ కొనసాగిస్తోంది.
వరి పండించే రాష్ట్రాలలో కే.ఎమ్.ఎస్. 2020-21 కోసం వరి సేకరణ సజావుగా జరుగుతోంది. 09.10.2020 వరకు 2.83 లక్షల మంది రైతుల నుండి 6065.09 కోట్ల రూపాయల విలువైన 32,12,439 మెట్రిక్ టన్నుల వరి కొనుగోలుచేయడం జరిగింది.
దీనితో పాటు, రాష్ట్రాల ప్రతిపాదనల ఆధారంగా, కర్ణాటక, తమిళనాడు, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, ఆంధ్రప్రదేశ్ రాష్ట్రాల కోసం ఖరీఫ్ మార్కెటింగ్ సీజన్ 2020 కోసం 30.70 లక్షల మెట్రిక్ టన్నుల పప్పులు, నూనె గింజలను సేకరించడానికి అనుమతి ఇవ్వడం జరిగింది. వీటితో పాటు, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 లక్షల మెట్రిక్ టన్నుల కొబ్బరి  కొనుగోలుకు అనుమతి ఇవ్వబడింది. ఇతర రాష్ట్రాలు / కేంద్ర పాలిత ప్రాంతాల కోసం ధర మద్దతు పథకం  కింద పప్పుధాన్యాలు, నూనెగింజలు, కొబ్బరి సేకరణకు కూడా ప్రతిపాదనలు స్వీకరించినప్పుడు అనుమతి ఇవ్వబడుతుంది. అందువలన, సంబంధిత రాష్ట్రాలు / కేంద్రపాలిత ప్రాంతాలలో, గుర్తించిన పంట కాలం వ్యవధిలో మార్కెట్ రేటు ఎం.ఎస్.పి. కంటే తక్కువగా ఉన్నట్లయితే, రాష్ట్రాలు గుర్తించిన సేకరణ ఏజెన్సీల ద్వారా సెంట్రల్ నోడల్ ఏజెన్సీలు, ఎఫ్.ఏ.క్యూ. గ్రేడ్ కు చెందిన ఈ పంటలను నమోదు చేసుకున్న రైతుల నుండి నేరుగా 2020-21 సంవత్సరానికి ప్రకటించిన ఎం.ఎస్.పి. వద్ద సేకరించవచ్చు.
09.10.2020 వరకు తమిళనాడు, హర్యానా లోని 326 మంది రైతుల నుండి 3.33 కోట్ల రూపాయల మేర ఎమ్.ఎస్.పి. విలువ కలిగిన 459.60 మెట్రిక్ టన్నుల పెసలను ప్రభుత్వం తన నోడల్ ఏజెన్సీ ల ద్వారా సేకరించింది. అదేవిధంగా, కర్ణాటక, తమిళనాడు రాష్ట్రాలలోని 3,961 మంది రైతులకు లబ్ది చేకూరే విధంగా 52.40 కోట్ల రూపాయల మేర ఎమ్.ఎస్.పి. విలువ కలిగిన 5,089 మెట్రిక్ టన్నుల కొబ్బరి ని సేకరించడం జరిగింది. కొబ్బరి, మినుముల ధరల విషయానికి వస్తే, వీటిని ప్రధానంగా పండించే చాలా రాష్ట్రాల్లో, వీటి ధరలు ఎమ్.ఎస్.పి. కి సమానంగా లేదా అంతకంటే ఎక్కువ ఉన్నాయి. పెసలు, ఇతర ఖరీఫ్ పప్పుధాన్యాలు, నూనెగింజలకు సంబంధించి, ఆయా రాష్ట్రాలు నిర్ణయించిన తేదీ నుండి సంబంధిత రాష్ట్రాలు / కేంద్ర పాలిత ప్రాంతాల ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
2020-21 ఖరీఫ్ మార్కెటింగ్ సీజన్ లో పత్తి గింజల  సేకరణ 2020 అక్టోబర్, 1వ తేదీ నుండి ప్రారంభమైంది. భారత ప్రత్తి సంస్థ 2020 అక్టోబర్, 9వ తేదీ వరకు 4,286 మంది రైతులకు లబ్ధి చేకూరే విధంగా మొత్తం 6451.73 లక్షల రూపాయల మేర ఎమ్.ఎస్.పి. విలువ కలిగిన 22,339 బేళ్లను సేకరించింది.
ఆర్థిక మంత్రిత్వ శాఖ
స్టాండ్ అప్ ఇండియా పథకం  కింద ఎస్సీ/ఎస్టీ, మహిళా రుణగ్రహీతలకు 1.17 లక్షలకు పైగా రుణాలు రూ.26,391 కోట్లు మంజూరు
ఎస్యుపిఐ 6 లక్షల మందికి పైగా ఉపాధిని కల్పించింది
దేశవ్యాప్తంగా 2021 జూలై 31 నాటికి 1.17 లక్షల కంటే ఎక్కువ రుణాలు మొత్తం రూ.26,391 కోట్లు, స్టాండ్ అప్ ఇండియా పథకం  కింద ఎస్సీ/ఎస్టీ,మహిళా రుణగ్రహీతలకు మంజూరు అయ్యాయి. ఇది 6 లక్షల మందికి పైగా ఉపాధిని కలిపించింది. ఈ రోజు రాజ్యసభలో ఒక ప్రశ్నకు లిఖితపూర్వక సమాధానంలో కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావు కరాద్ పేర్కొన్నారు.
స్టాండ్ అప్ ఇండియా స్కీమ్ కింద ప్రభుత్వ రంగం, ప్రైవేట్ రంగం మరియు ప్రాంతీయ గ్రామీణ బ్యాంకులు అందించిన రుణాల వివరాలను ఈ పథకం ప్రారంభించినప్పటి నుండి 31.07.2021 నాటివివరాలను మంత్రి పేర్కొన్నారు: -
|
|
రుణదాతలు
|
|
ఖాతాల సంఖ్య
|
|
మంజూరైన నిధులు రూ.కోట్లలో
|
|
ప్రభుత్వ రంగ బ్యాంకులు
|
|
1,02,247
|
|
23,062.91
|
|
ప్రైవేట్ రంగం బ్యాంకులు
|
|
12,235
|
|
2,845.41
|
|
ప్రాంతీయ గ్రామీణ బ్యాంకులు
|
|
2,605
|
|
483.56
|
|
మొత్తం
|
|
1,17,087
|
|
26,391.88
Source: SIDBI
షెడ్యూల్డ్ కులాలు , షెడ్యూల్డ్ తెగలు  సలహాలు/మెంటార్షిప్ లేకపోవడం, అలాగే గ్రీన్ ఫీల్డ్ ఎంటర్ప్రైజెస్ నెలకొల్పడానికి సరిపడని, ఆలస్యమైన క్రెడిట్ కారణంగా గణనీయమైన అడ్డంకులను ఎదుర్కొంటున్న మహిళలు, అట్టడుగు వర్గాల మధ్య వ్యవస్థాపకతను పెంపొందించడానికి ఈ పథకం సహాయపడిందని మంత్రి పేర్కొన్నారు.
ఈ పథకం పనితీరును జిల్లా స్థాయి సంప్రదింపుల కమిటీ , రాష్ట్ర స్థాయి అమలు కమిటీ , రాష్ట్ర స్థాయి బ్యాంకర్ల కమిటీ  వంటి వివిధ స్థాయిలలో ఎప్పటికప్పుడు బ్యాంకులతో వీడియో కాన్ఫరెన్స్ ద్వారా, సమీక్షించడం జరుగుతుందని మంత్రి పేర్కొన్నారు.
(పథకం ప్రభావంపై, 2019-20 ఆర్థిక సంవత్సరంలో స్వతంత్ర అంచనా అధ్యయనం చేపట్టామని మంత్రి పేర్కొన్నారు. అధ్యయనం కనుగొన్న అంశాల ఆధారంగా, వాటాదారులతో సంప్రదింపులు మరియు 2021-22 బడ్జెట్ ప్రసంగంలో ఆర్థిక మంత్రి చేసిన ప్రకటన ప్రకారం పథకం కింద రుణాల కోసం మార్జిన్ మనీ అవసరం '25%' నుండి '15%' కి తగ్గించారు. వ్యవసాయానికి సంబంధించిన కార్యకలాపాలు కూడా పథకంలో చేర్చారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సాగర్ పరిక్రమ: క్షేత్రస్థాయిలో మత్స్యకారుల సమస్యలను పరిష్కరించే దిశగా విజయవంతమైన ప్రయాణం
కొలాచెల్ ఫిషింగ్ హార్బర్ నుండి ఫిషింగ్ బోట్లో తప్పిపోయిన మత్స్యకారులను రెస్క్యూ ఆపరేషన్ చేపట్టేందుకు సంబంధిత ఏజెన్సీలకు కేంద్ర మంత్రి పురుషోత్తమ్ రూపాలా వెంటనే ఆదేశాలు జారీ చేశారు.
భారత నావికాదళం ఇండియన్ కోస్ట్ గార్డ్లు జరిపిన కఠినమైన శోధన రెస్క్యూ ఆపరేషన్ ద్వారా ఈరోజు ఒక మృతదేహాన్ని స్వాధీనం చేసుకున్నారు
రెండో మత్స్యకారుల మృతదేహాల కోసం గాలింపు చర్యలు కొనసాగుతున్నాయి
కేంద్ర మత్స్య, పశుసంవర్ధక పాడి పరిశ్రమల మంత్రి పురుషోత్తం రూపాల నేతృత్వంలో సాగర్ పరిక్రమ యాత్ర అనే భారీ మత్స్యకారులు చేపల రైతుల ఔట్రీచ్ కార్యక్రమం మార్చి 2022 నుండి గుజరాత్ నుండి పశ్చిమ బెంగాల్ వరకు సుమారు 8000 కి.మీ. తీరప్రాంతం మేర ప్రారంభమయింది. సాగర్ పరిక్రమ మత్స్యకారులను వారి ఇంటి వద్దకే కలుసుకోవడం వారి సమస్యలు మనోవేదనలను అర్థం చేసుకోవడం, స్థిరమైన చేపల వేటను ప్రోత్సహించడం ప్రభుత్వ పథకాలు కార్యక్రమాలను ప్రచారం చేయడం లక్ష్యంగా పెట్టుకుంది ఇది ఇప్పటివరకు కీలకంగా ఉంది. సాగర్ పరిక్రమ సమయంలో, మత్స్యకారులకు కేంద్ర మంత్రి రూపాలా ఫిషరీస్ శాఖ, భారత ప్రభుత్వం, రాష్ట్ర ప్రభుత్వం ఇతర వాటాదారుల ముఖ్య అధికారులతో వారి ఇంటి వద్ద ఇంటరాక్ట్ అయ్యే అవకాశం లభిస్తుంది. సాగర్ పరిక్రమ మునుపటి దశలో కొలచెల్లో తనను కలిసిన స్థానిక జాలరి నుండి బోల్తా పడిన పడవ గురించి రూపాలాకు వచన సందేశం వచ్చింది. కొలాచెల్ ఫిషింగ్ హార్బర్ నుండి ఫిషింగ్ బోట్లో తప్పిపోయిన మత్స్యకారులను తీవ్రంగా రక్షించడానికి కేంద్ర మంత్రి వెంటనే సంబంధిత ఏజెన్సీలకు ఆదేశాలు జారీ చేశారు. తప్పిపోయిన మత్స్యకారుల కుటుంబ సభ్యులు కారైకాల్లో రూపాలాను కలిశారు, ఈ సమస్యను ఆయనకు తెలియజేయడానికి అతను విషయాన్ని తెలియజేయడమే కాకుండా నిశితంగా అనుసరించారని వారు విని ఆశ్చర్యపోయారు. భారత నావికాదళంతో పాటు భారత తీర రక్షక దళం భారత నావికాదళానికి చెందిన రెండు భారత తీర రక్షక దళానికి చెందిన ఒక నౌకతో జరిపిన కఠినమైన శోధన రెస్క్యూ కార్యకలాపాలపై చేసిన ప్రయత్నాలు ఈరోజు డైవర్లచే కనుగొనబడ్డాయి. రెండో మత్స్యకారుల మృతదేహాల కోసం గాలింపు చర్యలు కొనసాగుతున్నాయి. గల్లంతైన మత్స్యకారుల మృతదేహాలను వెలికితీసిన కేంద్ర మంత్రికి, మొత్తం రెస్క్యూ టీమ్కు మత్స్యకారుల కుటుంబ సభ్యులు కృతజ్ఞతలు తెలిపారు. ఈ ప్రయత్నాలు ప్రయత్నాలతో, సాగర్ పరిక్రమ బహిరంగ సంభాషణ అభిప్రాయాన్ని సాధించే లక్ష్యాన్ని సాధించగలదని మత్స్యకారుల సమస్యల పరిష్కారంలో ఒక సాధనంగా రుజువు చేయడంతోపాటు మత్స్యకారుల సంఘాల మధ్య నమ్మకాన్ని కూడా పెంచుతుందని భావిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 217.82 కోట్ల డోసులు  అందించారు
గత 24 గంటల్లో 14,08,253 డోసులు అందించారు
దేశవ్యాప్త క్రియాశీల కేసుల సంఖ్య 42,358
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.72%
గత 24 గంటల్లో 4,255 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,04,553 కు పెరిగింది.
గత 24 గంటల్లో 3,230 కొత్త కేసులు నమోదయ్యాయి.
రోజువారీ పాజిటివిటీ రేటు 1.18%
వారపు పాజిటివిటీ రేటు 1.58%
గత 24 గంటల్లో చేసిన 2,74,755 కొవిడ్ పరీక్షలతో కలిపి ఇప్పటివరకు 89.41 కోట్ల పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
దేశంలో 2022-23కుగాను 20.93 లక్షల మంది కుటుంబ పెన్షనర్లుసహా 65.74 లక్షల మందికిపైగా పెన్షనర్లకు రూ.2,41,000 కోట్లమేర పెన్షన్ పంపిణీ: డాక్టర్ జితేంద్ర సింగ్
కేంద్ర ప్రభుత్వ పరిధిలోని పెన్షనర్లు, కుటుంబ పెన్షనర్లకు 2022-23 సంవత్సరంలో పెన్షన్ల చెల్లింపు పద్దుకింద వ్యయంపై వివిధ శాఖలు వివరాలు వెల్లడించాయి. ఈ మేరకు సెంట్రల్ పెన్షన్ అకౌంటింగ్ ఆఫీస్ , ఆఫీస్ ఆఫ్ కంట్రోలర్ జనరల్ ఆఫ్ డిఫెన్స్ అకౌంట్స్ , డిపార్ట్మెంట్ ఆఫ్ టెలికమ్యూనికేషన్స్ , రైల్వే బోర్డ్ , డిపార్ట్మెంట్ ఆఫ్ పోస్ట్స్  ప్రకటించిన సమాచారం కింది విధంగా ఉంది:
|
|
వ.సం.
|
|
డిపార్ట్’మెంట్
|
|
పెన్షనర్లు
|
|
కుటుంబ పెన్షనర్లు
|
|
2022-23లో వ్యయం
|
|
1
|
|
సివిల్ పెన్షనర్
|
|
780509
|
|
361476
|
|
40,811.28
|
|
2
|
|
రక్షణశాఖ పెన్షనర్
|
|
2331388
|
|
835043
|
|
1,25,269.42
|
|
3
|
|
టెలికాం పెన్షనర్
|
|
317992
|
|
120766
|
|
12448.00
|
|
4
|
|
రైల్వేశాఖ పెన్షనర్
|
|
856058
|
|
669710
|
|
55,034.00
|
|
5
|
|
తపాలాశాఖ పెన్షనర్
|
|
195298
|
|
106467
|
|
8214.85
|
|
మొత్తం
|
|
|
|
4481245
|
|
2093462
|
|
2,41,777.55
కేంద్ర ప్రభుత్వ పరిధిలో కనీస పెన్షన్/కుటుంబ పెన్షన్ మొత్తం నెలకు రూ.9,000. కాగా, ఈ నేపథ్యంలో కనీస పెన్షన్/కుటుంబ పెన్షన్ పెంచే ప్రతిపాదనేదీ లేదు. అయితే, పెన్షన్/కుటుంబ పెన్షన్దారులు కాలానుగుణ ధరల మార్పుల ప్రాతిపదికన కరవు భత్యం పొందడానికి అర్హులు.
లోక్సభలో ఇవాళ ఒక ప్రశ్నకు ఇచ్చిన లిఖితపూర్వక సమాధానంలో కేంద్ర శాస్త్ర-సాంకేతిక మంత్రిత్వశాఖ, ప్రధాని కార్యాలయ, ప్రజా ఫిర్యాదులు-పెన్షన్లు, అణుశక్తి-అంతరిక్ష శాఖల  సహాయ మంత్రి డాక్టర్ జితేంద్ర సింగ్ ఈ సమాచారం వెల్లడించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సైబర్ సురక్షిత్ భారత్ కింద 36వ సిఐఎస్ఓ డీప్-డైవ్ శిక్షణా కార్యక్రమాన్ని నిర్వహిస్తున్న ఎన్ఇజీడీ
కెపాసిటీ బిల్డింగ్ పథకం కింద నేషనల్ ఇ-గవర్నెన్స్ డివిజన్  36వ సిఐఎస్ఓ డీప్ డైవ్ శిక్షణా కార్యక్రమాన్ని నిర్వహిస్తోంది. మే 8, 2023 నుండి 12వ తేదీ వరకు న్యూఢిల్లీలోని ఇండియన్ ఇన్స్టిట్యూట్ ఆఫ్ పబ్లిక్ అడ్మినిస్ట్రేషన్లో నిర్వహిస్తున్న కార్యక్రమంలో సెంట్రల్ లైన్ మినిస్ట్రీస్ మరియు రాష్ట్రాలు/యుటిల నుండి 24 మంది పాల్గొంటున్నారు.
ఈ ఐదు రోజుల ఇంటెన్సివ్ ట్రైనింగ్ ప్రోగ్రామ్ కేంద్ర మరియు రాష్ట్ర/కేంద్రపాలితప్రాంత ప్రభుత్వాల నుండి నియమించబడిన సిఐఎస్ఓల కోసం రూపొందించబడింది. వీరిలో ప్రభుత్వ రంగ బ్యాంకులు మరియు బీమా కంపెనీలు, పోలీసు మరియు భద్రతా దళాల సాంకేతిక విభాగాలు, సిటిఓలు మరియు సాంకేతిక/పిఎంయు బృందాల సభ్యులతో పాటు సబార్డినేట్ ఏజెన్సీలు/పిఎస్యులు అలాగే సంబంధిత సంస్థలలో ఐటీ వ్యవస్థల భద్రతకు బాధ్యత వహించే అధికారులు ఉన్నారు.
సైబర్ సురక్షిత్ భారత్ అనేది ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ  కార్యక్రమం. ఇది సైబర్ క్రైమ్ గురించి అవగాహన కల్పించడం మరియు అన్ని ప్రభుత్వ విభాగాలలో చీఫ్ ఇన్ఫర్మేషన్ సెక్యూరిటీ ఆఫీసర్లు  మరియు ఫ్రంట్లైన్ ఐటీ అధికారుల సామర్థ్యాలను పెంపొందించడం అనే లక్ష్యంతో రూపొందించబడింది. ఎందుకంటే పెరుగుతున్న ముప్పును ఎదుర్కోవడానికి తగిన భద్రతా చర్యలను నిర్ధారించడం కోసం సంస్థలు తమ డిజిటల్ మౌలిక సదుపాయాలను రక్షించుకోవాలి మరియు భవిష్యత్తులో సైబర్-దాడులను ఎదుర్కోవడానికి సిద్ధంగా ఉండాలి.
డీప్-డైవ్ శిక్షణ ప్రత్యేకంగా సిఐఎస్ఓలకు సైబర్ దాడులను సమగ్రంగా మరియు క్షుణ్ణంగా అర్థం చేసుకోవడం, రక్షణకు సంబంధించినతాజా సాంకేతికతలు మరియు వ్యక్తిగత సంస్థలకు మరియు పౌరులకు ఒక స్థితిస్థాపక ఇ-ఇన్ఫ్రాస్ట్రక్చర్ ప్రయోజనాలను అనువదించడం కోసం ప్రత్యేకంగా ఉద్దేశించబడింది. ఈ శిక్షణ చట్టపరమైన నిబంధనలకు సమగ్ర వీక్షణను అందించడం, సైబర్ సెక్యూరిటీ డొమైన్లో విధానాలను రూపొందించడానికి మరియు నిర్దిష్ట సైబర్ సంక్షోభ నిర్వహణ ప్రణాళికలను రూపొందించడానికి సిఐఎస్ఓలను అనుమతిస్తుంది.
కార్యక్రమాన్ని ఎన్ఐసి బిబి డిప్యూటీ డైరెక్టర్ జనరల్ శ్రీ ఆర్ఎస్ మణి మరియు ఎన్ఇజీడి, ఎంఇఐటివై, ఐఐపిఏ సీనియర్ అధికారులు ప్రారంభించారు. ఈ శిక్షణా కార్యక్రమం పరిశ్రమ, విద్యాసంస్థ మరియు ప్రభుత్వం నుండి విషయ నిపుణులను ఒకచోట చేర్చి సైబర్ భద్రతకు సంబంధించిన కీలక డొమైన్ సమస్యలు, గవర్నెన్స్ రిస్క్, కంప్లయన్స్, భారతదేశంలోని సైబర్ సెక్యూరిటీ ఉత్పత్తుల ల్యాండ్స్కేప్, ఎండ్ పాయింట్ & డిజిటల్ వర్క్ప్లేస్ సెక్యూరిటీ, నెట్వర్క్ సెక్యూరిటీ, అప్లికేషన్ మరియు డేటా సెక్యూరిటీ, సిసిఎంపి & ఇన్సిడెంట్ రెస్పాన్స్, మొబైల్ సెక్యూరిటీ, క్రిప్టోగ్రఫీ, సైబర్ సెక్యూరిటీ టెస్టింగ్ మరియు ఆడిట్, సైబర్ సెక్యూరిటీ సంబంధిత ప్రొవిజన్స్ ఆఫ్ ఐటీ యాక్ట్ మరియు ఐఎస్ఎంఎస్ స్టాండర్డ్స్,ఐఎస్ఓ 27001, సెక్యూరిటీ లాగింగ్ మరియు ఆపరేషన్ & మానిటరింగ్ ఆఫ్ సెక్యూరిటీ ఆపరేషన్ సెంటర్ అంశాలపై చర్చిస్తుంది.
2018లో ప్రారంభించబడిన సిఐఎస్ఓ శిక్షణ అనేది పబ్లిక్ ప్రైవేట్ పార్టనర్షిప్  మోడల్లో ప్రభుత్వం మరియు పరిశ్రమల కన్సార్టియం మధ్య మొదటి-రకం భాగస్వామ్యం. జూన్ 2018 నుండి మే 2023 వరకు ఎన్ఇజీడి 1,419 కంటే ఎక్కువ సిఐఎస్ఓలు మరియు ఫ్రంట్లైన్ ఐటీ అధికారుల కోసం 36 బ్యాచ్ల సిఐఎస్ఓ డీప్-డైవ్ శిక్షణా కార్యక్రమాలను సమర్థవంతంగా నిర్వహించింది.